היידן כריסטנסן

היידן כריסטנסן (באנגלית: Hayden Christensen; נולד ב-19 באפריל 1981) הוא שחקן קולנוע קנדי, מועמד פרס גלובוס הזהב לשחקן המשנה הטוב ביותר לשנת 2001 עבור הסרט "החיים כבית", והוא מוכר בזכות תפקידו כאנאקין סקייווקר הצעיר בסרטים "מלחמת הכוכבים - פרק 2: מתקפת המשובטים" ו"מלחמת הכוכבים - פרק 3: נקמת הסית'", דמות ששב לגלם בסדרות מבית דיסני פלוס, "אובי ואן קנובי" ו"אסוקה".

ביוגרפיה
כריסטנסן נולד בוונקובר, קולומביה הבריטית שבקנדה, אביו מהנדס תוכנה קנדי ואימו כותבת נאומים אמריקאית. לו אח ואחות בוגרים ואחות צעירה. הוא גדל צפונית לטורונטו והיה ספורטאי בתיכון ושיחק הוקי קרח וטניס. בנוסף הוא היה בתוכנית ללימודי דרמה בתיכון. הוא בילה את חופשות הקיץ אצל סבתו בלונג איילנד, ולמד באולפן השחקנים בניו יורק. הוא התגלה כאשר אחותו הגדולה חיפשה סוכן לאחר שהשתתפה בפרסומת לפרינגלס.

 קריירה 
תפקידו הראשון כשחקן היה באופרת סבון קנדית בשם "תשוקות משפחתיות" (1993), כשהיה בן 12. שנתיים אחר כך הופיע בתפקיד קטן בסרטו של ג'ון קרפנטר "מרדף שקוף" ובהמשך במספר סרטי וסדרות טלוויזיה, ובהן "צמרמורת". בשנת 1999, הוא הופיע בפרק בסדרה "מי מפחד מהחושך?" ובסרט "חמש ילדות יפות".

בשנת 2000, התפרסם בסדרת המשפחה של רשת פוקס, "Higher Ground", בה גילם נער שעבר ניצול מיני על ידי אמו החורגת. לאחר מכן כיכב בתפקיד משני גדול בדרמה המשפחתית "החיים כבית" (2001), בו גילם נער מרדני וקיבל על כך מועמדות לפרס גלובוס הזהב ולפרס איגוד השחקנים האמריקאי. הסרט לא קיבל התייחסות משמעותית, באותו שנה קיבל את התפקיד של אנקין סקייווקר הצעיר בפרק השני בסדרת "מלחמת הכוכבים".
תפקיד זה הפך אותו לכוכב בן לילה, כשהמגזין "פיפל" דירג אותו כאחד מה- 50 האנשים היפים ביותר.

לאחר מכן קיבל ביקורות טובות על תפקידו בדרמה "חשיפה" (2003), בה גילם את עיתונאי ה"ניו רפובליק", סטיבן גלאס, שפוטר מעבודתו לאחר שהתגלה כי פיברק סיפורים שהופיעו בכתבותיו. בסרטו הבא "מלחמת הכוכבים - פרק 3: נקמת הסית'" חזר לתפקידו כאנקין סקייווקר, בו עובר בהדרגה לצד האפל והופך לדארת' ויידר.

ב-2006, הופיע כריסטנסן בסרט "פקטורי גירל" ושיחק דמות המבוססת על בוב דילן. ב-2007, הוא שיחק בסרט המתח "סכין בלב" ובסרט "שטח הבתולין". בשנת 2008 שיחק בתפקיד הראשי בסרט "ג'אמפר". בשנת 2009, השתתף בסרט "אוהב אותך, ניו יורק".

בשנת 2010, הופיע בסרט "ההיעלמות ברחוב 7". ב-2014 שיחק לצד אדריאן ברודי בסרט הפשע "שוד אמריקאי".

ב-2018 הופיע בתפקיד ראשי בקומדיה הרומנטית "איטליה הקטנה", לצד אמה רוברטס.

בשנת 2019, כריסטנסן חזר לתפקיד אנאקין סקייווקר, ודיבב בהופעת קמע של הדמות בסרט "מלחמת הכוכבים - פרק 9: עלייתו של סקייווקר"

ב-10 בדצמבר 2020, פורסם כי כריסטנסן ישוב לתפקידו של אנאקין סקייווקר / דארת' ויידר במיני-סדרה "אובי ואן קנובי" בשירות הזרמת המדיה של "דיסני+", המבוססת על דמותו של אובי ואן קנובי מזיכיון "מלחמת הכוכבים". ב-22 באוקטובר 2021, דווח שכריסטנסן יגלם שוב את התפקיד בסדרה חדשה של דיסני+, "אסוקה", שפותחה על ידי ג'ון פאברו ותתמקד בקורותיה של אסוקה טאנו.

בשנת 2023 היידן הופיע בסדרה "אסוקה" של דיסני פלוס, בה חזר לתפקידו בתור אנאקין/דארת׳ ויידר.

 חיים אישיים 
בשנת 2007, החל לצאת עם השחקנית רייצ'ל בילסון ששיחקה לצידו בסרט "ג'אמפר". הזוג התארס ב-25 בדצמבר 2008, נפרד באמצע 2010 וחזרו לאחר מספר חודשים. ב-29 באוקטובר 2014, נולדה בתם, בריאר רוז. הם נפרדו בספטמבר 2017.

ב-2007, קנה כריסטנסן חווה ליד אוקסברידג', אונטריו.

בשנת 2010, כריסטנסן השתתף בקמפיין למען העלאת המודעות לאיידס באפריקה שמדרום לסהרה.

 פילמוגרפיה 
 קולנוע 
+שנהסרטתפקידהערות1994בלוע הטירוףמחלק עיתונים1995In the Mouth of Madnessילד העיתוניםStreet Lawג'ון ריאן הצעיר1998כשהמין היפה שובת (אנ')בן זוג של טינקה1999חמש ילדות יפותג'ייק היל קונליFree Fallפטריק ברנן2001החיים כביתסאם מונרו2002מלחמת הכוכבים - פרק 2: מתקפת המשובטיםדארת' ויידר / אנאקין סקייווקר2003חשיפהסטיבן גלאס2005מלחמת הכוכבים - פרק 3: נקמת הסית'דארת' ויידר / אנאקין סקייווקר2006פקטורי גירלבילי קווין2007סכין בלבקלייטון "קליי" ברספורד ג'וניורשטח בתוליןלורנזו דה למברטי2008ג'אמפרדייוויד רייס2009אוהב אותך, ניו יורקבן2010טייקרסאיי.ג'ייהיעלמות ברחוב 7 (אנ')לוק ריידרקוונטום קווסטג'מארדיבוב2014מנודהג'ייקובשוד אמריקאיג'יימס קלי201590 דקות בגן עדןדון פייפר2017חטוףוויליאם "וויל" ברנן2018איטליה הקטנהיאו קאמפו2019The Last Manקורטמלחמת הכוכבים - פרק 9: עלייתו של סקייווקרדארת' ויידר / אנאקין סקייווקרדיבוב

 טלוויזיה 
+שנהסדרהתפקידהערות1995Love and Betrayal: The Mia Farrow Storyפלטשרסרט טלוויזיה של פוקסHarrison Bergeronאריקסרט טלוויזיה של שואוטיים1996אהבה שאין כמותהטדי ווינפילדסרט טלוויזיה של NBCForever Knightאנדרהפרק: "Fallen Idol"1997צמרמורתזייןפרק: "Night of the Living Dummy III"1999Real Kids, Real Adventuresאלי גודנרפרק: "Paralyzed: The Eli Goodner Story"מי מפחד מהחושך?קירקפרק: "The Tale of Bigfoot Ridge"ג'ט ג'קסון המופלאסטיבןפרק: "Popularity"2000Trapped in a Purple Hazeאורין קרייגסרט טלוויזיה של ABCHigher Groundסקוט ברינג'רתפקיד ראשי; 22 פרקיםTBAאובי ואן קנובידארת' ויידר / אנאקין סקייווקרמיני-סדרה עתידית של דיסני+אסוקה

קישורים חיצוניים

 היידן כריסטנסן באתר TV.com

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:קנדים ממוצא שוודי
קטגוריה:קנדים ממוצא אמריקאי
קטגוריה:בוגרי מכון לי סטרסברג לתיאטרון ולקולנוע
קטגוריה:זוכי פרס פטל הזהב: שחקנים
קטגוריה:מלחמת הכוכבים: שחקנים
קטגוריה:קנדים שנולדו ב-1981